5.5.2022
DA
Den Europæiske Unions Tidende
C 184/25 Onsdag den 20. oktober 2021
91. mener, at videre udvikling og bæredygtig innovation inden for planteproteinproduktion og alternative proteinkilder i EU, såsom insekter eller alger, er en måde til effektivt at håndtere mange af de miljø- og klimaudfordringer på, som EU's landbrug står over for, samt forebygge afskovning, tab af biodiversitet og forringelse af økosystemer i lande uden for EU og mindske Europas aktuelle afhængighed af forsyninger af planteproteiner; opfordrer Kommissionen til at bygge videre på sin rapport om udviklingen af planteproteinsektoren i Den Europæiske Union (COM(2018)0757) og til at fremlægge en EU-strategi for proteinomstilling, der omfatter efterspørgsels- og udbudssiden for at støtte og fremme en bæredygtig produktion af proteinafgrøder, herunder lokale forsyninger af foderstoffer og fødevareproduktion, øge EU's selvforsyning og mindske de globale miljø- og klimapåvirkninger; understreger betydningen af at mindske afhængigheden af import af proteinafgrøder fra oversøiske lande;
92. minder om sin opfordring til at udvide EU's generiske risikovurdering til al lovgivning for at forhindre, at forbrugerne udsættes for farlige stoffer i fødevarer;
93. minder om, at ernæringsprofiler, der skulle have været udarbejdet for længst, fortsat er relevante og nødvendig for at nå målene i forordning (EF) nr.
1924/2006 om ernærings- og sundhedsanprisninger (72); glæder sig over meddelelsen om, at der vil blive fremsat et lovforslag for at indføre ernæringsprofiler; påpeger, at mange fødevarer, herunder nogle, der markedsføres over for børn, stadig anvender sundheds- og ernæringsanprisninger, selv om de har et højt indhold af problematiske næringsstoffer; understreger, at der skal udvikles et solidt sæt ernæringsprofiler for at forbyde anvendelsen af ernærings- og sundhedsanprisninger i relation til fødevarer med et højt indhold af fedt, sukker og/eller salt; opfordrer til, at man er særligt opmærksom på fødevarer til børn og andre fødevarer til særlige formål;
94. anerkender, at internationale folkesundhedsorganisationer som Verdenssundhedsorganisationen har udpeget næringsdeklarationer på forsiden af emballagen som et centralt redskab, der kan hjælpe forbrugerne med at vælge mere afbalancerede og sundere fødevarer på et mere velinformeret grundlag; understreger, at et system for næringsdeklarationer på forsiden af emballagen, som er i overensstemmelse med og supplerer kostråd, bør hjælpe forbrugerne med at vælge sundere fødevarer ved hjælp af forståelige oplysninger om de fødevarer, som de indtager.
opfordrer Kommissionen til at sikre, at der udvikles et obligatorisk og harmoniseret EU-ernæringsmærke på forsiden af pakken baseret på solid, uafhængig videnskabelig dokumentation og dokumenteret forbrugerforståelse med åben adgang for alle markedsaktører, herunder små og mellemstore aktører, under hensyntagen til den yderligere byrde for fødevarevirksomheder og sammenslutninger; understreger endvidere, at den for at lette sammenligningen på tværs af produkter bør omfatte et fortolkningselement med henblik på at tilvejebringe gennemsigtige, sammenlignelige og harmoniserede produktoplysninger og være baseret på ensartede referencebeløb; opfordrer Kommissionen til at tage behørigt hensyn til de særlige karakteristika ved produkter og produkter med en enkelt ingrediens under de europæiske kvalitetsordninger (BOB, BGB, GI osv.), navnlig deres sammensætning, der ikke kan ændres, og understreger samtidig, at alle overvejelser vedrørende eventuelle undtagelser bør være baseret på videnskabelige begrundelser; opfordrer til, at der indføres et digitalt system til visning af supplerende frivillige oplysninger om landbrugsfødevarer (»EU4healthyfood«), og foreslår, at disse oplysninger kan leveres digitalt ved hjælp af en QR-kode, så de er nemme at hente for forbrugeren;
95. bemærker, at sunde produkter, herunder fødevarer, kan indeholde naturlige eller syntetiske ingredienser, der kan have forskellig virkninger for miljøet og forbrugernes sundhed; opfordrer til, at der indføres obligatoriske mærknings­ ordninger for sunde produkter, hvor det angives, om en ingrediens er fremstillet syntetisk, og om den er dannet ved kemisk syntese, navnlig når der findes tilsvarende naturlige ingredienser;
96. opfordrer Kommissionen til at foretage en vurdering af ændringerne i forbrugernes adfærd såsom køb af fødevarer på internettet;
97. glæder sig over Kommissionens initiativ, der sigter mod at forbedre oprindelsesmærkning og dens overvejelser omkring at udvide den til et større antal produkter; gentager sin opfordring til obligatorisk oprindelsesmærkning; understreger, at dette bør være omfattende og harmoniseret og omfatte alle fødevarer og bør omfatte cateringfaciliteter, restauranter og detailhandel og være fuldt verificerbar og sporbar og ikke underminere et velfungerende indre marked; understreger, at forordningen om fødevareinformation (73) skal revideres med fokus på mælk og kød som ingredienser; opfordrer Kommissionen til at rette op på den nuværende praksis, hvor produkter, hvis primære ingredienser ikke er af lokal eller regional oprindelse, kan markedsføres som sådanne, hvis oprindelsen af disse ikke-lokale primære ingredienser er
(72) (73)
EUT L 404 af 30.12.2006, s. 9.
Europa-Parlamentets og Rådets forordning (EU) nr.
1169/2011 af 25. oktober 2011 om fødevareinformation til forbrugerne (EUT L 304 af 22.11.2011, s. 18).